বইটি প্রকাশের পর হার্জ জানতে পারেন যে বাস্তবেই হ্যাডক নামে একজন নৌসেনাপতি ব্রিটিশ রয়েল নেভীতে ১৭-১৮শ শতকে কাজ করেছেন: স্যার রিচার্ড হ্যাডক (১৬২৯-১৭১৫)। তৃতীয় অ্যাংলো-ডাচ যুদ্ধের প্রথম নৌসমর ছিল ব্যাটল অব সোলবে (১৬৭২)। এ যুদ্ধে রিচার্ড হ্যাডকের দায়িত্বে ছিল আর্ল অব স্যান্ডউইচের প্রধান রণতরী "রয়্যাল জেমস"। যুদ্ধে তিনি আহত হন, ডাচরা তার জাহাজে আগুন ধরিয়ে দেয়, সাগরে লাফিয়ে পড়ে তিনি প্রাণ বাঁচান। যুদ্ধে বীরত্বের জন্যে ব্রিটিশ রাজা দ্বিতীয় চার্লস তাকে সন্মানিত করেন। পরবর্তীতে তিনি "রয়্যাল চার্লসের" কমান্ডার হন আর শেষজীবন কাটান নৌ-প্রশাসক হিসেবে। উল্লেখ্য, অ্যাডমিরাল হ্যাডকের দাদার নামও ছিল রিচার্ড, যিনি যুদ্ধজাহাজ "এইচ এম এস ইউনিকর্ন" পরিচালনা করেছেন রাজা প্রথম চার্লসের আমলে।

সেসময় ক্যাপ্টেন হ্যাডক নামে আরো এক ব্যক্তির কথা জানা যায়। ইনি "অ্যানি অ্যান্ড ক্রিস্টোফার" নামে একটি অগ্নিজাহাজ পরিচালনা করেন। ডেভিড অগ লিখেছেন যে, এই ক্যাপ্টেন দলছুট হয়ে তার জাহাজ নিয়ে চলে যান মালাগায় এবং সেখানকার মালামাল ব্রিটেনে নিয়ে বহুগুণ মুনাফায় বিক্রি করেন। এই কাজের জন্যে ১৬৭৪ সালে তাকে নৌ-ট্রাইবুনালে জবাবদিহি করতে হয়। এর শাস্তিস্বরূপ তার পুরো মুনাফা বাজেয়াপ্ত করা হয় এবং তাকে ৬ মাসের জন্যে বরখাস্ত করা হয়।

ইতিহাস
প্রকাশনা
কাহিনীসংক্ষেপ
ঐতিহাসিক সাদৃশ্য